Veiverių Skausmo kalnelio koplyčia
54°45′37″š. pl. 23°42′36″r. ilg.﻿ / ﻿54.76034°š. pl. 23.710095°r. ilg.﻿ / 54.76034; 23.710095 Skausmo kalnelio koplyčia – koplyčia, esanti Veiverių k., Prienų rajone. Pasiekiama iš Veiverių miestelio išvažiuojant Marijampolės kryptimi. Ji stovi šalia kelio  230  Mauručiai–Vinčai–Puskelniai  įrengtame Lietuvos partizanų atminties memoriale – „Skausmo kalnelyje“ (unik. kodas 33545). Čia palaidota apie 80 partizanų, kurių atminimui pastatyti kryžiai, koplytstulpiai, akmens paminklai, koplyčia su imitaciniu partizanų bunkeriu rūsyje. Koplyčia su nedideliu altorėliu, kad šioje vietoje būtų galima laikyti šv. Mišias. Veiverių herbe, be pelėdos, pavaizduotas ir skausmo kalnelis. 2018 m. rudenį buvo iškilmingai paminėta Veiverių skausmo kalnelio 30 metų sukaktis, pašventinta memorialinė lenta Tauro apygardos partizanams.